 Guddoomiyaha Golaha Dhexe ee Xisbiga Kulmiye Jaamac Ismaaciil Cige Jaamac-shabeel oo Wareysi gaar ah siiyey Wargeyska Himilo oo aanu warkan ka soo xiganay ayaa ugu horreyn jawaab ka bixiyey sida uu arko Aragtida Beesha Caalamku ka qaadatay goaankii uu Madaxweynaha Somaliland ee kala qaadista doorashooyinka Madaxtooyada iyo Golaha Wakiilada, waxaanu yidhi:- Beesha Caalamku may odhan waxba bixin mayno, balse wallaac ayaanu ka muujinaynaa ayey yidhaahdeen iyo Madaxweynaha waxaanu ugu baaqaynaa inuu arrintaa ka noqdo oo labadii doorasho mar lawada qabto, taasina waxay muujinaysaa in Beesha Caalamka ay xog fara badani ka dhiman tahay, waayo waqtigan ay leeyihiin waa lagu maarayn karayaa arrinta saami qaybsiga ee doorashada ka hadhay maaha waqti ku filan amase aragti ka tarjumaysa xaqiiqada iyo miisaanka ay leedahay arrintani, markaa Beesha Caalamku waxay rumeysan yihiin waan akhriyey qoraalkooda oo sida ay u dhigayaan waxa weeyi in hawshan lagu dhameystiri karayo bilaha ka hadhay March 2016, taasi oo aan suurto gal aheyn in lagu dhameystiro. 